1. Tunnustuse üle kogu töögrupile on loomulikult väga hea meel. Oma igapäevases töös tegelen kaasasündinud ainevahetushaigustega patsientide raviga, mistõttu olen lähedalt kokku puutunud käesolevas  töös käsitletud teemaga peamiselt just selle poole pealt. Nii nagu ka paljude teiste haiguste korral, on hea ravitulemuse eelduseks varane ja kiire diagnostika. Ning uute meetodite rakendamine kodumaal on Eesti jaoks alati suur ja oluline samm. Atsüülkarnitiinide tandem  mass-spektromeetrilise analüüsi juurutamisega Eestis paraneb oluliselt pärilike rasvhapete oksüdatsiooni defektidega patsientide prognoos, mida kinnitab ka fakt, et tänu kiirele diagnostikale õnnestus käesoleva aasta alguses Eestis esmakordselt päästa seda haigust põdeva patsiendi elu.